Δήμος Αμφίπολης

Ο Δήμος Αμφίπολης είναι δήμος της Περιφέρειας Κεντρικής Μακεδονίας που συστάθηκε το 2011 με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Αμφίπολης, Ροδολίβους, Πρώτης και Κορμίστας Η έκταση του νέου Δήμου είναι 414,3 τ.χλμ. και σύμφωνα με την απογραφή του 2021, στα εδάφη του κατοικούν 7.169 κάτοικοι. Το τοπικό συμβούλιο του δήμου αποτελείται από 19 συμβούλους, εκ των οποίων οι 6 εκλέγονται στην ΔΕ Αμφίπολης, οι 5 στην ΔΕ Ροδολίβους, οι 4 στην ΔΕ Κορμίστας και οι 4 στην ΔΕ Πρώτης. Έδρα του νέου δήμου ορίστηκε το Ροδολίβος. Βρίσκεται στο νοτιότερο τμήμα της Περιφερειακής Ενότητας Σερρών και είναι ο μόνος δήμος της Περιφερειακής Ενότητας που βρέχεται από θάλασσα (Στρυμονικός κόλπος) .

Η ονομασία Αμφίπολη οφείλεται στην ομώνυμη Αμφίπολη, ισχυρή πόλη της Αρχαίας Μακεδονίας.

 Δημοτικές ενότητες και οικισμοί 

Ο Δήμος Αμφίπολης διαιρείται σε 4 «δημοτικές ενότητες», οι οποίες αντιστοιχούν στους 4 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Πιο συγκεκριμένα (αγκύλες είναι ο μόνιμος πληθυσμός σύμφωνα με την απογραφή του 2021):

 Δημοτική ενότητα Αμφίπολης 
Η δημοτική ενότητα (και πρώτην δήμος) Αμφίπολης έχει σύνολο πληθυσμού 2.170 κατοίκους και έκταση 152,1 τ.χλμ.. Έδρα του πρώην δήμου ήταν η Παλαιοκώμη.

  Κοινότητα Παλαιοκώμης  [ 1.195 ]  
 η Παλαιοκώμη [ 1.081 ]
 η Νέα Φυλή [ 114 ]
  Κοινότητα Αμφιπόλεως  [ 163 ]  
 η Αμφίπολη [ 137 ]
 η Νέα Αμφίπολη [ 26 ]
  Κοινότητα Μεσολακκιάς  [ 302 ]  
 η Μεσολακκιά [ 7 ]
 η Νέα Μεσολακκιά [ 295 ]
 Κοινότητα Νέων Κερδυλίων  [ 510 ]  
 η Ακτή Νέων Κερδυλίων [ 24 ]
 το Λιμάνι [ 3 ]
 το Λογκάρι [ 20 ]
 τα Νέα Κερδύλια [ 447 ]
 η Συκιά [ 16 ]

Επίσης, στο έδαφος της σημερινής δημοτικής ενότητας Αμφίπολης βρίσκονται και οι εγκαταλελειμμένοι οικισμοί Άνω Κερδύλιο, Ηρακλείτσα, Κάτω Κερδύλιο, Μαρμάρινα Σπίτια, Νικιργιά και Ντρασλός. 

 Δημοτική ενότητα Κορμίστας 

Η δημοτική ενότητα (πρώην δήμος) Κορμίστας είχε συνολικό πληθυσμό 1.450 κατοίκους σύμφωνα με την απογραφή του 2021. Ο πρώην δήμος είχε σχηματιστεί το 1997 από τις παρακάτω αναφερόμενες κοινότητες, με έδρα τη Νέα Μπάφρα.

 Κοινότητα Νέας Μπάφρας  -- η Νέα Μπάφρα [ 565 ]
 Κοινότητα Ηλιοκώμης  -- η Ηλιοκώμη [ 288 ]
 Κοινότητα Κορμίστας [ 437 ]  
 η Κορμίστα [ 423 ]
 η Μονή Εικοσιφοινίσσης [ 14 ]
 Κοινότητα Συμβολής  [ 160 ]  
 η Συμβολή [ 156 ]
 η Άνω Συμβολή [ 4 ]

 Δημοτική ενότητα Πρώτης 
Σύνολο πληθυσμού 1.546 κάτοικοι.
 Κοινότητα Πρώτης -- η Πρώτη [ 907 ]
 Κοινότητα Αγγίστης -- η Αγγίστα [ 210 ]
 Κοινότητα Κρηνίδος -- η Κρηνίδα [ 429 ]

 Δημοτική ενότητα Ροδολίβους 
Σύνολο πληθυσμού 2.002 κάτοικοι.
 Κοινότητα Ροδολίβους  -- το Ροδολίβος [ 1.557 ]
 Κοινότητα Δομίρου  -- ο Δόμιρος [ 111 ]
 Κοινότητα Μικρού Σουλίου  -- το Μικρό Σούλι [ 334 ]

 Ιστορία και πολιτισμός 
Στην περιοχή υπάρχουν τα ερείπια της αρχαίας Αμφίπολης, στις όχθες του ποταμού Στρυμώνα στη θέση πόλης που παλαιότερα ονομαζόταν "Εννέα Οδοί" ή πολύ κοντά σε αυτήν. Η Αμφίπολη ιδρύθηκε από Αθηναίους το 437 π.Χ. με στόχο τον έλεγχο της πλούσιας σε πρώτες ύλες περιοχή και εγκαταλείφθηκε οριστικά τον 8ο αιώνα μ.Χ. Σήμερα στην περιοχή είναι χτισμένος ο ομώνυμος σύγχρονος οικισμός. Στην ίδια περιοχή βρίσκεται και Τύμβος Καστά, μακεδονικό ταφικό μνημείο της πρώιμης ελληνιστικής περιόδου, που ανακαλύφθηκε στο εσωτερικό λόφου.

Μια ακόμη αρχαία πόλη είναι η Άργιλος που βρίσκεται κοντά στα σημερινά Νέα Κερδύλια, επί της παλιάς Εθνικής Οδού Ασπροβάλτας – Καβάλας. Η Άργιλος αποτελούσε μια πολιτεία που ιδρύθηκε το 655 π.X. από Ανδρίους αποίκους. Σήμερα σώζονται μακεδονικοί τάφοι, οικίες και οδοί ενώ ευρήματα από την αρχαία Άργιλο εκτίθενται στο Αρχαιολογικό Μουσείο Αμφίπολης και στο Αρχαιολογικό Μουσείο Σερρών.

Στην Κορμίστα υπάρχει και η Μονή Εικοσιφοινίσσης με 29 μοναχές (50 κάτοικοι στην απογραφή του 2001) η οποία ιδρύθηκε από τον Άγιο Γερμανό, στο δεύτερο μισό του 9ου ή στις αρχές του 10ου αιώνα.

Στα βόρεια του χωριού Αγγίστα βρίσκεται η παλαιοχριστιανική εκκλησία του Τιμίου Προδρόμου που είναι από τις παλαιότερες του νομού.

Στις 17 Οκτωβρίου 1941, 230 κάτοικοι των χωριών Άνω Κερδύλιο και Κάτω Κερδύλιο εκτελούνται από τις δυνάμεις της Κατοχής. Εκδηλώσεις μνήμης τελούνται κάθε επέτειο της Σφαγής των Κερδυλίων στις 17 Οκτωβρίου κάθε έτους.

Η Πρώτη είναι η γενέτειρα του πρώην Προέδρου της Δημοκρατίας και πρωθυπουργού με την Ε.Ρ.Ε και τη Ν.Δ Κωνσταντίνου Γ. Καραμανλή

Δήμαρχοι
Καποδιστριακοί
ΘητείαΔήμαρχοςΣημειώσεις1999 - 2002Δημήτριος ΠαπαδόπουλοςΕξελέγη το 1998 με ποσοστό 50,51%.  2003 - 2010Πέτρος ΠετρίδηςΕξελέγη με ποσοστό 51,58% στις εκλογές του 2002 και επανεξελέγη με 50,71% στον 1ο γύρο το 2006.

Καλλικρατικοί
ΘητείαΔήμαρχοςΣημειώσεις2011 - 2014Γεώργιος ΒογιατζήςΕξελέγη το 2010 με ποσοστό 56,34% έναντι 43,66 για τον Κωνσταντίνο Μελίτο.  Υπουργείο Εσωτερικών (ανακτήθηκε 2011-02-16)2014 - 2019Κωνσταντίνος ΜελίτοςΕκλέχθηκε δήμαρχος κερδίζοντας τις εκλογές του 2014, με ποσοστό 51,12% έναντι 48,88 για το Γιώργο Βογιατζή.Εκλογές στον δήμο Αμφίπολης , ΕΕΤΑΑ.2019 - Σήμερα Στέργιος ΦραστανλήςΝικητής των εκλογών του 2019, όπου έλαβε ποσοστό 58,73% στον 2ο γύρο έναντι 41,27 για τον Κωνσταντίνο Μελίτο. Επανεξελέγη το 2023, από τον 1ο γύρο, με ποσοστό 45,69%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Παραπομπές 

 Εξωτερικοί σύνδεσμοι 


Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Σερρών